KOULUTUSOHJE 2026
OSALLISTUMISOIKEUS
Koulutukset on tarkoitettu OAJ Päijät-Hämeen alueyhdistykseen kuuluvien jäsenyhdistysten jäsenille. OAJ Etelä-Karjalan ja OAJ Pääkaupunkiseudun kanssa on sovittu, että LAB:in ja Suomen Diakoniaopiston Päijät-Hämeessä työskentelevät jäsenet saavat osallistua joihinkin ennalta sovittuihin koulutuksiin, jolloin kustannukset laskutetaan osallistujan omalta alueyhdistykseltä. Jäsentilaisuuden kutsut toimitetaan yhdistysten puheenjohtajille, jotka toimittavat ne yhteysopettajien kautta jäsenilleen.
Puheenjohtajien, sihteereiden, luottamusmiesten ja muiden toimihenkilöiden koulutuksissa osallistujat edustavat yhdistystään ja kutsut toimitetaan yhdistyksiin. Yhdistys tekee päätöksen, keitä toimihenkilökoulutukseen lähetetään.
ILMOITTAUTUMINEN/PERUMINEN
Koulutuksiin tulee ilmoittautua koulutuskutsussa ilmoitettuun päivämäärään mennessä.
Ilmoittautuminen on aina sitova. Ilmoittautumisen voi perua kuluitta ilmoittautumisaikana.
[bookmark: _Hlk98862660]Mahdolliset perumisesta tai perumatta jättämisestä aiheutuneet kustannukset laskutetaan ilmoittautumisen tehneeltä jäseneltä tai lähettävältä yhdistykseltä.
Jäsenen on mahdollista hakea korvauksia kustannuksista jälkikäteen omasta Turvan yhdistysvakuutuksestaan.
Peruutukset tehdään toimistosihteerille (toimisto@oajpaijathame.fi)
MAJOITUS
Koulutusten majoitus tapahtuu pääsääntöisesti kahden hengen huoneissa. Majoitus yhden hengen huoneessa on mahdollinen, mikäli huoneita on tarjolla riittävästi. Osallistuja maksaa itse yhden ja kahden hengen huoneiden erotuksen.
Jos ilmoittautuja on varannut kalliimman majoitusvaihtoehdon ja peruu osallistumisensa, erotus laskutetaan ilmoittautuneelta myös perumistilanteessa.
MATKAKUSTANNUKSET
Koulutustilaisuuksien matkakulut maksetaan koulutusohjeen mukaisesti. Alueyhdistyksen ja jäsenyhdistysten aktiivitoimijoiden koulutuksista matkat korvataan julkisen liikenteen mukaisesti tai oman auton käytön mukaan 0,25€/km+0,15€/km lisämatkustaja. Korvattava määrä voi olla enintään Verohallinnon 2026 mukainen 67snt/km (55snt+4snt/lisämatkustaja).
Mikäli koulutuspaikka on helposti saavutettavissa julkisilla kulkuvälineillä ja osallistuja haluaa matkustaa sinne omalla autolla, kulut voidaan korvata julkisen liikenteen kustannusten mukaisesti. Jäsentilaisuuksista ei makseta matkakuluja. Tilaisuuden vastuuhenkilö huolehtii matkakorvauslomakkeen kierrättämisestä. Jos koulutustilaisuuteen on järjestetty yhteiskuljetus, matkakulut korvataan vain liityntämatkan osalta.
Jäsentilaisuuksiin osallistuville ei makseta matkakorvauksia.
KOULUTUKSEN OHJELMAAN OSALLISTUMINEN
Koulutus on kokonaisuus ja edellytetään, että koulutettava osallistuu koulutuksen kaikkiin osioihin, myös etäkoulutuksissa. Koulutettavan tulee aina mainita ilmoittautuessaan, mikäli hän ei osallistu kaikkiin osioihin tai ruokailuun.
RUOKAILU
Useissa koulutustilaisuuksissa on ruokatarjoilu. Tavanomaiset erityisruokavaliot pyritään huomioimaan, kunhan niistä on kerrottu ilmoittautumisen yhteydessä.

MUUT OHJEET
Koulutuksen kutsussa mainitaan toimintaohjeet kuhunkin tilaisuuteen.
TURVALLISEMMAN TILAN PERIAATTEET
Opetusalan Ammattijärjestö OAJ noudattaa kaikessa toiminnassaan turvallisemman tilan periaatteita. Periaatteiden tavoitteena on 
1. luoda fyysisistä tilaisuuksista, etätilaisuuksista tai esimerkiksi keskusteluryhmistä paikallaolijoille fyysisesti ja henkisesti
turvallinen paikka.

2. taata yhdenvertainen, kunnioittava ja avoin ilmapiiri.

3. vahvistaa OAJ:n arvojen mukaista toimintaa.
Arvojamme ovat oikeudenmukaisuus, avoimuus ja vastuullisuus.
 
Osallistujien ja järjestäjien tulee kohdella toisiaan yhdenvertaisesti ilman minkäänlaista sukupuoleen, ikään, etniseen alkuperään, uskontoon tai vakaumukseen, poliittiseen tai muuhun mielipiteeseen, yhteiskunnalliseen alkuperään, terveydentilaan, vammaisuuteen, seksuaaliseen suuntautumiseen tai muuhun tekijään perustuvaa erotusta. Jokaisella on oikeus tuntea olonsa turvalliseksi tapahtumissa ilman pelkoa minkäänlaisesta seksuaalisesta, fyysisestä tai verbaalisesta häirinnästä tai ahdistelusta. Rasismi ja syrjintä eivät kuulu toimintaamme. Epäasiallista käytöstä on myös esimerkiksi toisen vähättely tai ohittaminen keskustelussa edellä mainituin perustein.

TERVETULOA KOULUTUKSIIN!
